Titas Milašius

Titas Milašius (g. 2000 m. gruodžio 12 d.) – Lietuvos futbolininkas, žaidžiantis saugo bei puolėjo pozicijoje. Lenkų vadinamas jaunuoju talentu.

Karjera 
Būdamas 11 metų išvyko į Varšuvą bei sėkmingai pasirodė „Barcelona“ filialo „Escola Varsovia“ jaunųjų žaidėjų atrankoje.

Po kelių metų trumpam buvo sugrįžęs į Lietuvą ir atstovavo Nacionalinę futbolo akademiją (NFA), bet vėliau grįžo į Lenkiją ir vėl tapo „FCB Escola“ nariu.

2019 m. vasario 25 d. tapo Wisła Płock SSA nariu. 2019/2020 m. sezone atstovo Wisła Płock SSA (Lenkija). Debiutavo Ekstraklasa pirmenybėse 2019 m. liepos 26 d. rungtynėse prieš Lech Poznan ekipą. 5 minutę užsidirbo geltoną kortą, o 31 minutę buvo pakeistas. Jo atstovaujamas Plocko klubas pralaimėjo 0:4.

2020 m. vasario 11 d. Plocko klubas paskelbė, kad lietuvis bus paskolintas Mazovijos Novy Dvuro "Świt" klubui. Vyrų komanda žaidžia Lenkijos Trečioj lygoje (IV pakopa). Plocko „Wisla“ klubui priklausęs lietuvis 2020/21 m. sezone buvo paskolintas „Skra“ ekipai, su kuria sugebėjo pakilti iš trečios šalies lygos į antrąją lygą. „Skra“ gretose T.Milašius sužaidė 17 rungtynių ir pelnė vieną įvartį.

2021 m. pasirodė pranešimai, kad žaidėjas pereina į Podbeskidzie. „Podbeskidzie“ klubas 2020/21 m. sezone žaidė Ekstraklasoje, bet užėmė paskutinę vietą ir iškrito į Pirmą lygą (antroji pakopa). 2021 m. lapkričio 20 d. pelnė pirmą įvartį Lenkijos Pirmoje lygoje.

2022 m. kovo 7 d. rungtynėse prieš „Skra“ pasirodė po keitimo 74 min., kai jo atstovaujama ekipa atsilikinėjo rezultatu 0:1. Titas Milašius išprovokavo varžovo pražangą ir buvo skirtas 11 metrų baudinys. Kamilis Bilinskis baudinio neįmušė pirmu smūgiu, tačiau varžovų vartininkas atmušė kamuolį tiesiai prieš save, o pakartotiniu smūgiu pavyko išlyginti rezultatą. Šios rungtynės baigėsi esant lygiam rezultatui 1:1.

Žaidimas rinktinėje 
Kviečiamas į jaunimo rinktines. Atstovavo U-17, U-18, U-19 ir U-21 rinktinėms.

Pasiekimai 
<...>

Šaltiniai

Nuorodos 
 Klubo svetainė: wisla-plock.pl
 SOCCERWAY
 lietuvosfutbolas.lt
 flashscore

Lietuvos futbolininkai
Lietuvos futbolininkai užsienio komandose